Puolustusministeri Antti Häkkänen kiitteli Etelä-Karjalan hyvinvointialueen uusia toimintatapoja

Puolustusministeri Antti Häkkänen vieraili maanantaina 9.6.2025 Etelä-Karjalan keskussairaalassa Lappeenrannassa. Sairaalan johtaja Antti Sotka ja hyvinvointialuejohtaja Sally Leskinen esittelivät erikoissairaanhoidon toimintaa ja erityisesti yhteistyötä perusterveydenhuollon kanssa.

Tänä vuonna on muun muassa jo saatu päivystyksen ruuhkia purettua kiirevastaanoton ansiosta, sairaalansijoja vähennettyä erikoissairaanhoidossa ja kuntoutuksessa uusien hoitoprosessien myötä, ympärivuorokautisen asumisen jonoa puolitettua sekä käynnistetty uusi tarkkailu- ja diagnostiikkayksikkö.

Häkkänen piti Etelä-Karjalan hyvinvointialueen uusia toimintatapoja esimerkkeinä muille alueille sekä kannusti jatkamaan kehittämistoimintaa.

-Täällä on tehty poikkeuksellisen hienoa työtä, Häkkänen kiitteli.

Sally Leskinen luovutti ministerille myös hyvinvointialueiden rahoitusmallin korjaussarjan eli toimenpide-ehdotuksen siitä, miten rahoituspohjan vääristymät voitaisiin oikaista.

-Periaatteeni on, että mikäli on johonkin tyytymätön, pitää olla mukana esittämässä myös ratkaisuehdotuksia. Lähestymme rahoitusmallissa todettuja haasteita käytännönläheisesti ja ennakoitavuutta vahvistavien elementtien kautta.

Lisätietoja:

Sally Leskinen, hyvinvointialuejohtaja, sally.leskinen@ekhva.fi, p. 0400 497418